./data/phi0914/phi001/phi0914.phi001.perseus-lat2.xml
Titus Livius (Livy)
T  Manlius consul filium, quod contra               edictum eius adversus Latinos pugnaverat, quamvis prospere pugnasset,               securi percussit  laborantibus in acie Romanis P  Decius, tune consul               cum Manlio, devovit se pro exercitu et, concitato equo cum in medios               hostes se intulisset, interfectus morte sua Romanis victoriam restituit                Latini in deditionem venerunt  T  Manlio in urbem reverso nemo ex               iuventute obviam processit  Minucia virgo Vestalis incesti damnata est                Ausonibus victis in oppidum ex eis captum Cales colonia deducta est;               item Fregellae colonia deducta est  veneficium conplurium matronarum               deprehensum est, ex quibus plurimae statim epotis medicaminibus               perierunt  lex de veneficio tunc primum constituta est  Privernatibus,               cum rebellassent, victis civitas data est  Neapolitani bello et               obsidione victi in deditionem venerunt  Q  Publilio, qui eos obsederat,               primo et imperium prolatum est et pro consule triumphus decretus  plebs               nexu liberate est propter L  Papiri creditors libidinem, qui C  Publilio               debitori suo stuprum inferre voluerat  cum L  Papirius Cursor dictator               reversus in urbem ab exercitu esset propter auspicia repetenda, Q                Fabius magister equitum, occasione bene gerendae rei invitatus, contra               edictum eius prospere adversus Saranites pugnavit  ob eam causam cum               dictator de magistro equitum supplicium  sumpturus               videretur, Fabius Romam profugit et, cum parum causa proficeret, populi               precibus donatus est  res praeterea contra Samnites prospere gestas               continet